2. Forslag til styrkelse af Favrskov Kommunes “Finansiel Strategi” (Åben)
Tidl. politisk behandling
Forventet sagsgang
BY
Lovgrundlag
SAGENS INDHOLD
På vegne af Enhedslisten har byrådsmedlem Ludvig Koch (Ø) sendt følgende 
forslag til Byrådets behandling: 
På baggrund af en nylig korrespondance med borgmesteren samt en grundig gennemgang af [adresse] 
Kommunes nuværende finansielle strategi, er det tydeligt, at vi har brug for at styrke vores retningslinjer for 
ansvarlige investeringer. Dette behov er blevet endnu mere aktuelt efter Københavns Kommune besluttede 
at frasælge sine investeringer i virksomheder med forbindelser til israelske bosættelser i de palæstinensiske 
områder. Københavns Kommune har taget dette skridt for at sikre, at deres investeringer ikke støtter 
ulovlige eller etisk problematiske aktiviteter, baseret på FN's vurdering af, at disse bosættelser er ulovlige.
Denne problemstilling er yderligere forstærket af en udtalelse fra FN’s højeste domstol, International Court 
of Justice (ICJ). ICJ fastslog 19. juli 2024, at [adresse] besættelse af palæstinensisk territorium er ulovlig, og 
at alle lande har en forpligtelse til ikke at understøtte denne besættelse. Selvom ICJ's udtalelse formelt set 
ikke er juridisk bindende, understregede domstolen, at reglerne bag udtalelsen er juridisk bindende, og at 
alle lande skal undgå at yde hjælp, der opretholder besættelsen.
Favrskov Kommune har et ansvar for at sikre, at vores investeringsportefølje er i overensstemmelse med 
internationale standarder og vores egne etiske værdier. Dette forslag sigter mod at bringe klarhed og styrke 
vores engagement i ansvarlige og retfærdige investeringer.
Formål: Formålet med de foreslåede ændringer er at sikre, at Favrskov Kommunes investeringer er både 
etisk forsvarlige og i overensstemmelse med internationale normer. Konkret betyder dette:
1.
Afgrænsning fra investeringer i virksomheder på FN's liste: 
Favrskov Kommune bør ikke investere i virksomheder, der opererer i ulovligt besatte områder, 
herunder dem der optræder på FN's lister. Selvom der juridisk set endnu ikke er truffet en afgørelse 
om lovligheden af deres aktiviteter, har vi et moralsk ansvar for at undgå investeringer i disse 
virksomheder, da deres aktiviteter støtter besættelsesmagten.
2.
Aktiv dialog med porteføljepleje: 
Det er afgørende, at Favrskov Kommune har en aktiv og løbende dialog med den bank eller 
institution, der varetager vores porteføljepleje. Dette sikrer, at investeringerne sker i 
overensstemmelse med kommunens finansielle strategi og etiske retningslinjer. Vi skal regelmæssigt 
gennemgå og opdatere vores investeringsportefølje for at undgå investeringer i virksomheder, der 
opererer i ulovligt besatte områder eller støtter krænkende regimer, selvom deres aktiviteter endnu 
ikke er juridisk afklaret.
[adresse]: EMN-2024-00001
Dok-ID: 3772256
Sagsbehandler: tinj
Byråd
27. august 2024  19:00
Enhedslisten opfordrer byrådet til at støtte disse ændringer og dermed sikre, at Favrskov Kommune kan 
fortsætte med at være en foregangskommune inden for ansvarlige og etiske investeringer. Ved at tage 
disse skridt kan vi tydeligt vise vores commitment til at handle i overensstemmelse med både vores værdier 
og internationale standarder, og derved bidrage til en mere retfærdig og bæredygtig fremtid.
Thake Xenia Toft indstilling:
1.
At det foreslåede ændringsforslag drøftes og godkendes.
2.
At Byrådet bemyndiger forvaltningen til at foretage de nødvendige justeringer i den finansielle strategi.
INDSTILLING
Borgmesteren indstiller til Byrådet: 
1.    At sagen drøftes.
BESLUTNING
.
Byrådet, 27. august 2024:
Fraværende: Josephine Thorsen
For forslaget stemte en, mens 23 stemte imod. Ingen undlod at stemme. Forslaget er dermed faldet. 
For stemte Thake Lennarth Jørgensen. 
Imod stemte Nicolaj Brandt, Elna Mikkelsen, August Poulsen, Ruth Vestergaard, Bjarne Svendsen 
Kim Thygesen, Amalie Christiansen, Villads Klausen, Gunnar Klausen, Hans Lauritsen, 
Steen Thomsen, Bruno Gregersen, Merethe Hansen, Lone Kristiansen, Majken Carlsen, Simon Schou, Tim Jensen 
Preben Mathiesen, Øivind Klausen, Karlo Andreasen, Rolf Paulsen, Sussie Andresen, Cathrine Kristoffersen, 
Zacharias Skov og Ronni Kristoffersen.
Bilag
